за излитане и кацане се съобщава заедно с единиците, използвани за нейното измерване.
 в) Хоризонтална видимост на пистата за излитане и кацане (RVR)
 (1)
 В локалните редовни и специални сведения, както и в сведенията METAR хоризонталната видимост на пистата за излитане и кацане се съобщава по скала с деления през 25 m, когато е по-малко от 400 m; с деления през 50 m, когато тя е между 400 и 800 m; и с деления през 100 m, когато тя е повече от 800 m.
 (2)
 Всяка наблюдавана стойност, която не съвпада с деление от използваната скала за съобщаване на данни, се закръглява надолу към най-близкото по-малко деление от скалата.
 (3)
 В локалните редовни и специални сведения, както и в сведенията METAR:
 (i)
 когато хоризонталната видимост на пистата за излитане и кацане е над максималната стойност, която може да бъде определена от използваната система, тя се съобщава, като се използва съкращението „ABV“ в локалните редовни и специални сведения и съкращението „P“ в METAR, последвано от максималната стойност, която системата може да определи;
 (ii)
 когато хоризонталната видимост на пистата за излитане и кацане е под максималната стойност, която може да бъде определена от използваната система, тя се съобщава, като се използва съкращението „BLW“ в локалните редовни и специални сведения и съкращението „M“ в METAR, последвано от минималната стойност, която системата може да определи.
 (4)
 В локалните редовни и специални сведения:
 (i)
 се указват използваните мерни единици;
 (ii)
 ако наблюденията за видимостта на дадена писта за излитане и кацане се провеждат само на едно място по дължината на пистата — например в зоната за приземяване, измерената стойност се включва направо без указание за местоположение;
 (iii)
 ако наблюденията за видимостта на пистата за излитане и кацане се извършват на повече от едно място по дължината на пистата, първо се съобщава стойността, представителна за зоната за приземяване, следвана от стойностите за средната точка и за отдалечения край и се указват съответните места, за които наблюденията са представителни;
 (iv)
 когато се използва повече от една писта за излитане и кацане, се съобщават наличните данни за RVR на всяка една ПИК, като се указват ПИК, за които се отнасят данните;
 г) Метеорологични явления в момента на наблюдението
 (1)
 В локалните редовни и специални сведения се съобщават типът и характеристиките на наблюдаваните в момента метеорологични явления и се указва тяхната интензивност, според случая.
 (2)
 В сведенията METAR се съобщават типът и характеристиките на наблюдаваните в момента метеорологични явления и се указва тяхната интензивност или близост до летището, според случая.
 (3)
 В локалните редовни и специални сведения и в сведенията METAR се съобщават, в зависимост от необходимостта, следните характеристики на наблюдаваните в момента метеорологични явления, като се използват съответните им съкращения и приложими критерии, според случая:
 (i)
 Гръмотевична буря (TS)
 Използва се за съобщаване на гръмотевична буря с валеж. Когато през 10-минутния период, предшестващ момента на наблюдението, на летището се чуе гръмотевица или се види светкавица, но не се наблюдава валеж на летището, съкращението „TS“ се използва самостоятелно, т.е. без доуточняване с други съкращения.
 (ii)
 Преохлаждане (FZ)
 Преохладени водни